stanford-oval/wikipedia huggingface dataset:
สถานีการค้า

สถานีการค้า (อังกฤษ: trading post, trading station, trading house) เป็นสถานที่หรือสิ่งก่อสร้างซึ่งมีการค้าขายสินค้าเกิดขึ้น เส้นทางซึ่งนำไปสู่สถานีการค้าหรือระหว่างสถานีการค้า รู้จักกันว่า เส้นทางการค้า
สถานีการค้ายังเป็นสถานที่สำหรับผู้คนที่จะพบปะและแลกเปลี่ยนข่าวสารของโลกหรือแม้กระทั่งข่าวจากประเทศบ้านเกิดของตน (สถานีการค้าหลายแห่งบนโลกตั้งอยู่บนสถานที่ซึ่งเป็นแหล่งอพยพที่ได้รับความนิยม) ในเวลานั้นซึ่งยังไม่มีหนังสือพิมพ์
สถานีการค้าอาจกล่าวได้ว่ามีความสำคัญยิ่งต่อประวัติศาสตร์ของหน่วยเงิน ถึงแม้ว่าการแลกเปลี่ยนจะเกิดขึ้นมาเป็นเวลากว่าสหัสวรรษและยังคงดำเนินต่อไป แต่นับจากจุดเริ่มต้นของสถานีการค้า ความจำเป็นที่จะต้องมีสื่อกลางในการใช้จ่ายก็ได้เกิดขึ้น ดังนั้น เครื่อแสดงการค้าและในเวลาต่อมา เหรียญ ได้รับการผลิตจากโลหะมีค่า เช่น ทองคำ เงิน และทองแดง เพื่อที่จะใช้ซื้อและขายสินค้าแทนที่จะเป็นการแลกเปลี่ยน หลังจากการเกิดขึ้นของหน่วยเงิน ทำให้เกิดธนาคารแห่งแรก ๆ ของโลกขึ้นในเจนัวและเวนิสแทบจะในทันที
ความเกี่ยวข้องกับลัทธิอาณานิคม

ลัทธิอาณานิคมของยุโรปสามารถสืบสาวไปจนถึงสมัยคาร์เธจโบราณ แต่เดิมคาร์เธจเป็นเพียงถิ่นฐานการค้าของชาวอาณานิคมฟีนิเซียนเท่านั้น แต่ต่อมาได้เติบโตจนกระทั่งมีอำนาจทางเศรษฐกิจและการเมืองอย่างมหาศาลตลอดทะเลเมดิเตอร์เรเนียน สะสมความมั่งคั่งและอิทธิพลจากอำนาจทางเศรษฐกิจ (การค้า) เกือบทุกเมืองที่มีความสำคัญบนโลกในปัจจุบันต่างก็มีประวัติมาจากการเป็นสถานีการค้ามาก่อนทั้งนั้น: เวนิส นครนิวยอร์ก เซี่ยงไฮ้ สิงคโปร์ ฮ่องกง เนเปิลส์ รอตเทอร์ดาม เป็นต้น
สตาร์ซิกส์

สตาร์ซิกส์ (อังกฤษ: Star Sixes) เป็นการแข่งขันฟุตบอลในร่ม 6 คน เป็นทัวร์นาเมนต์พิเศษของตำนานแต่ละทีม โดยทีมที่ได้แชมป์ล่าสุดคือ ฟุตบอลทีมชาติฝรั่งเศส โดยเอาชนะฟุตบอลทีมชาติเดนมาร์ก ในนัดชิงชนะเลิศไป 2-1
2017

| รายละเอียดการแข่งขัน |
| --- | --- |
ประเทศเจ้าภาพ:  อังกฤษ
วันที่: 13–16 July
ทีม: 12
สถานที่: 1 (ใน 1 เมืองเจ้าภาพ)
อันดับเมื่อสิ้นสุดการแข่งขัน
ชนะเลิศ:  ฝรั่งเศส (สมัยที่ 1st)
รองชนะเลิศ:  เดนมาร์ก
อันดับที่ 3:  สเปน
อันดับที่ 4:  บราซิล
สถิติการแข่งขัน
จำนวนนัดที่แข่งขัน: 26
จำนวนประตู: 135 (5.19 ประตูต่อนัด)
ผู้ทำประตูสูงสุด:  Míchel Salgado
ผู้เล่นยอดเยี่ยม:  Chris Sørensen
2017 > ผู้เล่น

| ชาติ | ผู้เล่นคนแรก | ผู้เล่นคนที่สอง | ผู้เล่นคนที่สาม | ผู้เล่นคนที่สี่ | ผู้เล่นคนที่ห้า | ผู้เล่นคนที่หก | ผู้เล่นคนที่เจ็ด | ผู้เล่นคนที่แปด | ผู้เล่นคนที่เก้า | ผู้เล่นคนที่สิบ |
| --- | --- | --- | --- | --- | --- | --- | --- | --- | --- | --- |
|  บราซิล | Rivaldo (C) | Roberto Carlos | Juliano Belletti | Gilberto Silva | Elano | Dida | Juninho | Djalminha | Júlio Baptista | Amaral |
|  จีน | Peng Weiguo | Peng Weijun | Yao Xia | Fu Bin | Liang Jianfeng | Jiang Feng | Wei Qun | Liu Cheng | Chen Yongqiang | Hu Zhijun |
|  เดนมาร์ก | Stig Tøfting (C) | Martin Jørgensen | John Sivebæk | Daniel Jensen | Mads Junker | Mikkel Beckmann | Chris Sørensen | Hjalte Nørregaard | Per Krøldrup | Jan Hoffmann |
|  อังกฤษ | Steven Gerrard (C) | Michael Owen | David James | Emile Heskey | Phil Neville | Danny Murphy | Paul Merson | Lee Hendrie | Wes Brown | Luke Young |
|  ฝรั่งเศส | Robert Pirès (C) | Olivier Dacourt | William Gallas | Éric Abidal | Ludovic Giuly | Sébastien Frey | Marcel Desailly | Youri Djorkaeff | Bruno Cheyrou | Vincent Candela |
|  เยอรมนี | Michael Ballack (C) | Marco Reich | Simon Rolfes | Dietmar Hamann | Kevin Kurányi | Jörg Albertz | Jens Nowotny | Timo Hildebrand | Maurizio Gaudino | Dariusz Wosz |
|  อิตาลี | Alessandro Del Piero (C) | Simone Barone | Fabrizio Ravanelli | Paolo Di Canio | Angelo Di Livio | Stefano Fiore | Marco Delvecchio | Marco Amelia | Massimo Oddo | Luciano Zauri |
|  เม็กซิโก | Jared Borgetti (C) | Luis Hernández | Alberto García Aspe | Joaquín Reyes | Braulio Luna | Mario Méndez | Miguel Zepeda | Alberto Rodríguez | Héctor Altamirano | Erubey Cabuto |
|  ไนจีเรีย | Jay-Jay Okocha (C) | Celestine Babayaro | Daniel Amokachi | Julius Aghahowa | Garba Lawal | Joseph Yobo | Taribo West | Victor Ikpeba | Peter Rufai | Uche Okechukwu |
|  โปรตุเกส | Deco (C) | Maniche | Vítor Baía | Fernando Couto | José Bosingwa | Nuno Gomes | Raul Meireles | Paulo Ferreira | Hélder Postiga | Luís Boa Morte |
|  สกอตแลนด์ | Dominic Matteo (C) | Don Hutchison | Robert Douglas | Christian Dailly | Simon Donnelly | Paul Dickov | Barry Ferguson | Jackie McNamara | Mark Burchill | Richard Hughes |
|  สเปน | Carles Puyol (C) | Gaizka Mendieta | Míchel Salgado | Luis García | David Albelda | Pedro Contreras | Alfonso Pérez | Fernando Morientes | Carlos Marchena | Joan Capdevila |

Maik Taylor is a reserve goalkeeper for all nations.
Colin Hendry is a replacement for Scotland.
สงครามอังกฤษ–แซนซิบาร์

สงครามอังกฤษ-แซนซิบาร์ (อังกฤษ: Anglo-Zanzibar War) เป็นการสู้รบระหว่างสหราชอาณาจักรและรัฐสุลต่านแซนซิบาร์ในวันที่ 27 สิงหาคม ค.ศ. 1896 ความขัดแย้งนี้กินเวลาเพียง 38 นาที นับเป็นสงครามที่สั้นที่สุดในประวัติศาสตร์ สาเหตุที่ใกล้ชิดของสงครามนี้เกิดจากฮาเม็ด บิน ทูเวไน (Hamad bin Thuwaini) สุลต่านที่ได้รับความเห็นชอบจากสหราชอาณาจักร สวรรคตในวันที่ 25 สิงหาคม ค.ศ. 1896 และคาลิด บิน บาร์กาช (Khalid bin Barghash) สืบราชสันตติวงศ์ ขณะที่สหราชอาณาจักรเห็นชอบให้ฮามัด บิน มุฮามเม็ด (Hamud bin Muhammed) ผู้ที่จะอำนวยประโยชน์ให้แก่สหราชอาณาจักรได้มากกว่า เป็นสุลต่าน ตามสนธิสัญญาที่ลงนามใน ค.ศ. 1886 เงื่อนไขการขึ้นครองราชย์ คือ ผู้มีคุณสมบัติต้องได้รับการอนุญาตจากกงสุลสหราชอาณาจักรเสียก่อน แต่คาลิดนั้นมิได้เป็นไปตามข้อกำหนดนี้  สหราชอาณาจักรถือว่าเป็นเหตุแห่งสงคราม และยื่นคำขาดต่อคาลิดให้พระองค์มีพระบรมราชโองการให้กองกำลังของพระองค์วางอาวุธ และให้ออกจากพระราชวัง สุลต่านคาลิดโต้ตอบโดยทรงระดมยามพระราชวังและทรงขังพระองค์อยู่ในพระราชวัง
เส้นตายสิ้นสุดที่เวลา 09:00 น. ตามเวลาแอฟริกาตะวันออก (EAT) ของวันที่ 27 สิงหาคม ณ เวลานั้นกองกำลังของอังกฤษประกอบด้วยเรือลาดตระเวน 3 ลำ เรือปืน 2 ลำ นาวิกโยธินและลูกเรือ 150 นาย และชาวแซนซิบาร์ 900 คนได้ชุมนุมกันที่บริเวณท่าเรือ  กองทัพเรือสหราชอาณาจักรอยู่ภายใต้บังคับบัญชาของพลเรือตรีแฮร์รี รอว์ซัน (Harry Rawson) ขณะที่ชาวแซนซิบาร์อยู่ภายใต้การบังคับบัญชาของพลจัตวาลอยด์ แมตทิวส์ (Lloyd Mathews) แห่งกองทัพบกแซนซิบาร์ กองกำลังป้องกันพระราชวังฝ่ายแซนซิบาร์มีประมาณ 2,800 คน กองกำลังส่วนมากเกณฑ์มาจากประชาชนทั่วไป มียามพระราชวังปะปนอยู่บ้าง และมีคนรับใช้และทาสของคาลิดอีกหลายร้อยคน ฝ่ายป้องกันมีปืนใหญ่สองสามกระบอกและปืนกลที่ติดตั้งอยู่หน้าพระราชวังโดยเล็งไปยังเรือของอังกฤษ การระดมยิงเปิดฉากเมื่อเวลา 09:02 น. ผลทำให้พระราชวังไฟไหม้และปืนใหญ่ฝ่ายตั้งรับไม่สามารถใช้การได้ มีการปฏิบัติทางเรือขนาดเล็ก โดยฝ่ายอังกฤษสามารถจมเรือยอตช์หลวงของแซนซิบาร์และเรือที่เล็กกว่าได้สองลำ มีการยิงมาที่ทหารแซนซิบาร์ที่นิยมอังกฤษบ้างขณะที่เคลื่อนเข้าสู่พระราชวัง แต่ไร้ผล ธงที่พระราชวังถูกยิงล้ม และการยิงสิ้นสุดลงเมื่อเวลา 09:40 น.
กองกำลังของสุลต่านคาลิดมีกำลังพลสูญเสียประมาณ 500 คน ขณะที่ลูกเรืออังกฤษบาดเจ็บเพียงคนเดียว สุลต่านคาลิดเสด็จลี้ภัยไปยังกงสุลเยอรมนี ก่อนที่จะหลบหนีต่อไปยังแอฟริกาตะวันออกของเยอรมนี (ปัจจุบัน คือ ประเทศแทนซาเนียส่วนแผ่นดินใหญ่) อังกฤษตั้งฮามัดขึ้นเป็นสุลต่านอย่างรวดเร็วเพื่อเป็นผู้นำของรัฐบาลหุ่น สงครามยุติสถานะรัฐเอกราชของแซนซิบาร์และเริ่มต้นยุคที่อังกฤษเข้ามามีอิทธิพลอย่างสูง
26 สิงหาคม

เมื่อเวลา 10.00 น. ของวันที่ 26 สิงหาคม เรือลาดตระเวนหุ้มเกราะชั้นอาร์เชอร์ แรคคูน (HMS Racoon) เดินทางถึงแซนซิบาร์ทาวน์และทอดสมอในแนวเดียวกับเรือทรูชและเรือสแพร์โรว์ เมื่อเวลา 14.00 น. เรือลาดตระเวนหุ้มเกราะชั้นเอ็ดการ์ เซนต์จอร์จ (HMS St George) ซึ่งเป็นเรือธงของสถานีแหลมและแอฟริกาตะวันออก (Cape and East Africa Station) เคลื่อนเข้าไปในท่าเรือ บนเรือบรรทุกพลเรือตรี แฮร์รี รอว์ซัน (Harry Rawson) และนาวิกโยธินและกะลาสีเพิ่มเติม ในเวลาใกล้เคียงกันนั้น คำตอบของลอร์ดแห่งซอลสบรีก็มาถึง โดยอนุญาตให้เคฟและรอว์ซันใช้ทรัพยากรที่มีอยู่เพื่อโค่นสุลต่านคาลิดลงจากอำนาจ โทรเลขนั้นเขียนว่า "คุณได้รับอนุญาตให้มาตรการใดก็ตามที่คุณคิดว่าจำเป็น และรัฐบาลในสมเด็จพระราชินีสนับสนุนการกระทำของคุณ อย่างไรก็ตาม อย่าพยายามกระทำการใด ๆ ที่คุณไม่มั่นใจว่าสามารถบรรลุผลสำเร็จได้"
เคฟพยายามเจรจาเพิ่มเติมกับคาลิดแต่ล้มเหลว และรอว์ซันยื่นคำขาดว่า สุลต่านคาลิดต้องลดธงของพระองค์ลงและออกจากพระราชวังภายในเวลา 09.00 น. ของวันที่ 27 สิงหาคม มิฉะนั้นเขาจะเปิดฉากยิง ในตอนบ่าย เรือพ่อค้าทุกลำแล่นออกจากท่าเรือ และสตรีและเด็กชาวอังกฤษถูกนำตัวไปยังเรือเซนต์จอร์จ และเรือของบริษัทเดินเรือไอน้ำอังกฤษ-อินเดีย (British-India Steam Navigation Company) เพื่อความปลอดภัย คืนนั้น กงสุลโมฮันบันทึกว่า "ความเงียบที่ปกคลุมแซนซิบาร์น่ากลัวยิ่ง ปกติมีการตีกลองหรือทารกร้องไห้ แต่คืนนั้นไม่มีแม้สักเสียง"
27 สิงหาคม

เมื่อเวลา 08.00 น. ของเช้าวันที่ 27 สิงหาคม หลังผู้ส่งสารจากสุลต่านคาลิดแจ้งขอเจรจากับเคฟ กงสุลตอบกลับไปว่า พระองค์มีทางรอดเดียว คือ ต้องตกลงตามเงื่อนไขของคำขาด เวลา 08.30 น. ผู้ส่งสารที่สุลต่านคาลิดส่งมาประกาศว่า "เราไม่มีเจตนาลดธงของเราลงและเราไม่เชื่อว่าคุณจะเปิดฉากยิงใส่เรา" เคฟตอบว่า "เราไม่ต้องการเปิดฉากยิง แต่หากท่านไม่ปฏิบัติตามที่ท่านได้รับแจ้ง เราจะทำเช่นนั้นแน่นอน" เวลา 08.55 น. เมื่อไม่ได้รับข่าวจากพระราชวังเพิ่มเติม รอว์สันบนเรือเซนต์จอร์จจึงยกธงสัญญาณ "เตรียมปฏิบัติการ"
เมื่อเวลา 09.00 น. ตรง พลเอกลอยด์ แมตทิวส์สั่งการให้เรืออังกฤษเริ่มระดมยิง เวล 09.02 น. เรือแรคคูน ทรูช สแพร์โรว เปิดฉากยิงไปยังพระราชวังอย่างพร้อมเพรียงกัน ปืนใหญ่นัดแรกของเรือทรูชทำให้ปืนใหญ่วิถีราบอาหรับขนาด 12 ปอนด์ใช้การไม่ได้ทันที ฝ่ายตั้งรับ บ่าวและทาสจำนวน 3,000 คนอยู่ในพระราชวังที่สร้างจากไม้เป็นส่วนใหญ่ และมีสิ่งกีดขวางเป็นกล่องลัง หีบห่อและยาง มีกำลังพลสูญเสียจำนวนมากจากกระสุนระเบิดแรงสูง แม้มีรายงานเบื้องต้นว่า สุลต่านคาลิดถูกจับได้และถูกเนรเทศไปยังอินเดีย แต่สุลต่านคาลิดเสด็จหนีออกจากพระราชวัง ผู้สื่อข่าวรอยเตอร์รายงานว่า สุลต่าน "เสด็จหนีไปตั้งแต่กระสุนนัดแรก พร้อมกับชาวอาหรับผู้นำ ทิ้งให้ทาสและผู้ติดตามของพวกเขาสู้รบต่อไป" แต่แหล่งข้อมูลอื่นแถลงว่า พระองค์ประทับอยู่ในพระราชวังนานกว่านั้น การระดมยิงสิ้นสุดเมื่อเวลาประมาณ 09.40 น. ซึ่งเมื่อถึงเวลานั้น พระราชวังและฮาเร็มที่อยู่ติดกันเกิดเพลิงไหม้ ปืนใหญ่ฝ่ายแซนซิบาร์เงียบเสียง และธงสุลต่านโค่นลง
ระหว่างการระดมยิง เกิดการรบปะทะนาวิกขนาดเล็ก เมื่อเวลา 9.05 น. เรือกลาสโกว์ที่ล้าสมัยแล้วเปิดฉากยิงใส่เรือเซนต์จอร์จโดยใช้ปืนใหญ่ขนาด 9 ปอนด์ 7 กระบอก และปืนแก็ตลิงซึ่งเป็นของขวัญจากสมเด็จพระราชินีวิกตอเรียถึงสุลต่าน การยิงตอบโต้ทำให้เรือกลาสโกว์อับปาง แต่เนื่องด้วยน้ำในอ่าวตื้นทำให้เสากระโดงยังโผล่พ้นน้ำ ลูกเรือเรือกลาสโกว์ยกธงอังกฤษเป็นสัญญาณยอมจำนน และพวกเขาทั้งหมดได้รับการช่วยเหลือจากกะลาสีอังกฤษในเรือบด เรือทรูชยังจมเรือยนต์ไอน้ำของแซนซิบาร์ลงอีกสองลำ เพราะลูกเรือแซนซิบาร์ยิงปืนเล็กยาวใส่เรือทรูช มีการสู้รบภาคพื้นดินบ้าง เมื่อคนของสุลต่านคาลิดยิงใส่ทหารอัสคารีของไรคีส เมื่อทหารอัสคารีเคลื่อนพลเข้าใกล้พระราชวัง แต่ได้ผลเล็กน้อย การสู้รบยุติลงเมื่อหยุดระดมยิง อังกฤษเข้าควบคุมเมืองและพระราชวัง ตกบ่าย ฮามัด บิน มุฮามเม็ด ชาวอาหรับที่อังกฤษนิยม ได้รับการสถาปนาเป็นสุลต่านโดยมีพระราชอำนาจลดลงมาก เรืออังกฤษและลูกเรือยิงกระสุนปืนใหญ่ไปประมาณ 500 นัด กระสุนปืนกล 4,100 นัด และกระสุนปืนเล็กยาว 1,000 นัดระหว่างการรบปะทะ
เชิงอรรถ

1 2 3  ระยะเวลาขึ้นกับแหล่งที่มา ประกอบด้วย 38, 40 และ 45 นาที  แต่ช่วงเวลา 38 นาทีถูกอ้างถึงบ่อยที่สุด  ช่วงเวลาที่หลากหลายนั้นเกิดจากความสับสนในเวลาเริ่มต้นและสิ้นสุดสงคราม  แหล่งที่มาบางแหล่งนับคำสั่งเปิดฉากยิงที่เวลา 09:00 น. เป็นเวลาเริ่มต้นสงคราม ขณะที่บางแหล่งนับจากการเริ่มยิงที่เวลา 09:02 น.  เวลาสิ้นสุดสงครามทั่วไปใช้เวลา 09:40 น. เมื่อกระสุดนัดสุดท้ายยิงออกไปและธงของพระราชวังหักลง แต่บางแหล่งใช้เวลา 09:45 น.  จากปูมเรือของเรือสหราชอาณาจักร St George แสดงว่ามีคำสั่งหยุดยิงและคาลิดหลบหนีเข้าสถานกงสุลเยอรมันเมื่อเวลา 09:35 น., Thrush ที่เวลา 09:40 น., Racoon ที่เวลา 09:41 น. และ Philomel และ Sparrow ที่เวลา 09:45 น.
บรรนานุกรม

Bakari, Mohammed Ali (2001), The Democratisation Process in Zanzibar: A Retarded Transition, Hamburg: Institut für Afrika-Kunde, ISBN 978-3-928049-71-9.
Bennett, Norman Robert (1978), A History of the Arab State of Zanzibar, London: Methuen Publishing, ISBN 978-0-416-55080-1.
Cohen, John; Jacopetti, Gualtiero; Prosperi, Franco (1966), Africa Addio, New York: Ballantine Books, OCLC 230433.
Frankl, P.J.L. (2006), "The Exile of Sayyid Khalid bin Barghash Al-BuSa'idi", British Journal of Middle Eastern Studies, 33 (2): 161–177, doi:10.1080/13530190600603675, ISSN 1469-3542.
Gordon, Philip H. (2007), Winning the Right War: The Path to Security for America and the World, New York: Times Books, ISBN 978-0-8050-8657-7.
Haws, Duncan; Hurst, Alexander Anthony (1985), The Maritime History of the World: A Chronological Survey of Maritime Events from 5,000 B.C. until the Present Day, Brighton, Sussex: Teredo Books, ISBN 978-0-903662-10-9.
Hernon, Ian (2003), Britain's Forgotten Wars: Colonial Campaigns of the 19th Century, Stroud, Gloucestershire: Sutton Publishing, ISBN 978-0-7509-3162-5.
Hernon, Ian (2000), The Savage Empire: Forgotten Wars of the 19th Century, Stroud, Gloucestershire: Sutton Publishing, ISBN 978-0-7509-2480-1.
Hoyle, Brian (2002), "Urban Waterfront Revitalization in Developing Countries: The Example of Zanzibar's Stone Town", Geographical Journal, 168 (2): 141–162, doi:10.1111/1475-4959.00044.
Ingrams, William H. (1967), Zanzibar: Its History and Its People, London: Cass, OCLC 722777.
Lyne, Robert Nunez (1905), Zanzibar in Contemporary Times, London: Hurst and Blackett, OCLC 251506750.
Owens, Geoffrey R. (2007), "Exploring the Articulation of Governmentality and Sovereignty: The Chwaka Road and the Bombardment of Zanzibar, 1895-1896", Journal of Colonialism and Colonial History, Johns Hopkins University Press, 7 (2): 1–55, doi:10.1353/cch.2007.0036, ISSN 1532-5768, OCLC 45037899, คลังข้อมูลเก่าเก็บจากแหล่งเดิมเมื่อ 2016-03-03, สืบค้นเมื่อ 2022-05-12.
Patience, Kevin (1994), Zanzibar and the Shortest War in History, Bahrain: Kevin Patience, OCLC 37843635.
Thompson, Cecil (1984), "The Sultans of Zanzibar", Tanzania Notes and Records (94).
Tucker, Alfred R. (1970), Eighteen Years in Uganda and East Africa (PDF) (New ed.), Westport, Connecticut: Negro Universities Press, ISBN 978-0-8371-3280-8.
แหล่งข้อมูลอื่น

Appiah, K. Anthony; Gates, Henry Louis, Jr., บ.ก. (1999), Africana: The Encyclopedia of the African and African American Experience, New York: Basic Books, ISBN 978-0-465-00071-5.
Ayany, Samuel G. (1970), A History of Zanzibar: A Study in Constitutional Development, 1934–1964, Nairobi: East African Literature Bureau, OCLC 201465.
Keane, Augustus H. (1907), Africa, vol. 1 (2nd ed.), London: Edward Stanford, OCLC 27707159.
Scientific American (26 September 1896), "Zanzibar", Scientific American, 42 (1082): 17287–17292.
A machinima film depicting the war: http://vimeo.com/7697035
| ด ค กความสัมพันธ์ระหว่างประเทศ (1814–1919) |
| --- | --- |
มหาอำนาจ:  ออสเตรีย-ฮังการี  ฝรั่งเศส  เยอรมนี  อิตาลี  ญี่ปุ่น  รัสเซีย  สหราชอาณาจักร  สหรัฐ 
พันธมิตร:  ไตรพันธมิตร ทวิพันธมิตร  ไตรภาคี พันธมิตรฝรั่งเศส-รัสเซีย  ความตกลงฉันทไมตรี  ความตกลงอังกฤษ-รัสเซีย  พันธมิตรอังกฤษ-ญี่ปุ่น  สันนิบาตสามจักรพรรดิ  พันธมิตรแปดชาติ  สันนิบาตบอลข่าน 
แนวโน้ม:  การล่มสลายของจักรวรรดิออตโตมัน ปัญหาตะวันออก  ปากส์บริตันนิกา  ลัทธิจักรวรรดินิยมใหม่ ลัทธิอาณานิคมในทวีปแอฟริกา  ในเอเชีย เดอะเกรตเกม  การแย่งชิงประเทศจีน  Open Door Policy  ยุคเมจิ  อุดมการณ์รวมกลุ่มสลาฟ  การฟื้นสัมพันธไมตรีใหญ่ 
สนธิสัญญา และ ข้อตกลง:  การประชุมใหญ่แห่งเวียนนา  สนธิสัญญาแวร์ซาย (1871) สนธิสัญญาแฟรงก์เฟิร์ต  สนธิสัญญาเบอร์ลิน  สนธิสัญญาประกันพันธไมตรี  สนธิสัญญาปารีส  สนธิสัญญาโควิสโท  ข้อตกลงทาฟต์-คะสึระ  สนธิสัญญาอึลซา  สนธิสัญญาผนวกดินแดนญี่ปุ่น–เกาหลี  ความตกลงรักโกนีจี  ความตกลงฝรั่งเศส-รัสเซีย ค.ศ. 1917 
เหตุการณ์:  การก่อตั้งโรมาเนีย  การรวมชาติเยอรมัน  การรวมชาติอิตาลี  วิกฤตการณ์ครั้งใหญ่ทางตะวันออก  การประชุมใหญ่เบอร์ลิน  การประชุมเบอร์ลิน  การเยือนของกองทัพเรือครอนสตัดท์–ตูลง  เวลโพลีทิค  การแข่งขันอาวุธนาวี อังกฤษ-เยอรมนี เดรดนอต  กฎหมายนาวิกเยอรมัน  ออสเตรีย-อิตาลี  อเมริกาใต้  เหตุการณ์ฟาโชดา  ผนวกดินแดนฮาวาย  การปิดล้อมกองทัพเรือเวเนซุเอลา  ข้อพิพาทเขตแดนอะแลสกา  วิกฤตการณ์โมร็อกโกครั้งที่หนึ่ง  การประชุมอัลเจอซิรัส  วิกฤตการณ์อกาดีร์ สนธิสัญญาเฟซ  วิกฤตการณ์บอสเนีย  วิกฤตการณ์เดือนกรกฎาคม 
สงคราม:  ฝรั่งเศส-ปรัสเซีย  รัสเซีย-ตุรกี  อังกฤษ–ซูลู  อังกฤษ-อียิปต์  จีน-ฝรั่งเศส  อังกฤษ–พม่าครั้งที่สาม  จีน–ญี่ปุ่นครั้งที่หนึ่ง  อิตาลี-อะบิสซิเนียครั้งที่หนึ่ง  อังกฤษ–แซนซิบาร์  สเปน–สหรัฐ  สงครามกล้วย  ฟิลิปปินส์–สหรัฐ  กบฏนักมวย  บูร์ครั้งที่สอง  รัสเซีย–ญี่ปุ่น  อิตาลี-ตุรกี  บอลข่าน ครั้งที่หนึ่ง  ครั้งที่สอง  กบฏแอลเบเนีย ครั้งที่หนึ่ง  ครั้งที่สอง  ครั้งที่สาม  สงครามโลกครั้งที่หนึ่ง 
แซนซิบาร์และแผ่นดินใหญ่ทวีปแอฟริกา
เรือหลวงทรูช (HMS Thrush)
เรือหลวงเซนต์จอร์จ และเรือหลวงฟิโลเมล ในท่าเรือ
ตำแหน่งของกองเรือเมื่อเวลา 09.00 น.
ทหารอังกฤษวางท่าถ่ายรูปคู่กับปืนใหญ่ที่ยึดได้นอกพระราชวังสุลต่าน
เสากระโดงของเรือกลาสโกว์ที่อับปางลงสามารถมองเห็นได้ในภาพพาโนรามาท่าเรือแซนซิบาร์ทาวน์ที่ถ่ายในปี ค.ศ. 1902 ภาพนี้ เมื่อมองไปทางทิศตะวันออก House of Wonder (บ้านอัศจรรย์) เป็นอาคารสีขาวที่มีหอและระเบียงจำนวนมากอยู่ในตำแหน่งกลางภาพ ฮาเร็มและพระราชวังอยู่ทางซ้าย อาคารสถานกงสุลอยู่ทางขวา
สตาร์ วอร์ส: ไนทส์ออฟดิโอลด์รีพับลิค (วิดีโอเกม)

| Star Wars: Knights of the Old Republic |
| --- | --- |

ผู้พัฒนา: BioWare
ผู้จัดจำหน่าย: LucasArts
กำกับ: Casey Hudson 
ออกแบบ: David Falkner Steven Gilmour Casey Hudson Derek Watts Drew Karpyshyn James Ohlen Preston Watamaniuk 
แต่งเพลง: Jeremy Soule 
ชุด: Star Wars: Knights of the Old Republic
เอนจิน: Odyssey engine
เครื่องเล่น: Xbox, Windows, Mac OS X
วางจำหน่าย: Xbox 15 กรกฎาคม พ.ศ. 2546  12 กันยายน พ.ศ. 2546 PC 19 พฤศจิกายน พ.ศ. 2546  5 ธันวาคม พ.ศ. 2546
แนว: RPG
รูปแบบ: ผู้เล่นเดี่ยว
บทความนี้เกี่ยวกับวิดีโอเกม สำหรับหนังสือการ์ตูน ดูที่ สตาร์ วอร์ส: ไนทส์ออฟดิโอลด์รีพับลิค (หนังสือการ์ตูน)
สตาร์ วอร์ส: ไนทส์ออฟดิโอลด์รีพับลิค ("เหล่าอัศวินแห่งสาธารณรัฐเก่า", อังกฤษ: Star Wars: Knights of the Old Republic) เป็นเกมสมมติบทบาทที่สร้างโดยบริษัท BioWare และจัดจำหน่ายโดยบริษัท LucasArts ถูกวางจำหน่ายบนเครื่อง Xbox ในวันที่ 15 กรกฎาคม ค.ศ. 2003 และบนเครื่อง PC ระบบ Microsoft Windows ในวันที่ 19 กันยายน ค.ศ. 2003 และบนเครื่อง Mac OS X ในเวลาต่อมา เกมนี้เป็นเกมแนวสมมติบทบาทเกมแรกของเกมชุดสตาร์ วอร์ส ภาคต่อของเกมนี้คือ Star Wars: Knights of the Old Republic II: The Sith Lords ถูกสร้างโดยบริษัท Obsidian Entertainment เนื่องจากบริษัท BioWare ต้องการผลิตเกมที่เป็นสิทธิ์เต็มของตัวเอง
ระบบเกม

ระบบของเกมนี้มีพื้นฐานมาจาก เกมสมมติบทบาทแบบทอยลูกเต๋า d20 Star Wars Roleplaying Game ของ Wizards of the Coast ซึ่งอาศัยกฎพื้นฐานของ Dungeons & Dragons ฉบับที่ 3 อีกที การต่อสู้ใต้แบบ round-based โดยแบ่งเวลาออกเป็นรอบ (round) คร่าวๆ ผู้ต่อสู้จะโจมตีและโต้ตอบไปพร้อมๆ กัน อย่างไรก็ดีจำนวนการกระทำต่อรอบนั้นจะมีจำนวนจำกัดอยู่ โดยในขณะที่ช่วงเวลาของแต่ละรอบนั้นเป็นช่วงเวลาสั้นๆ เพียงช่วงหนึ่งของเวลาจริง แต่ผู้เล่นก็สามารถตั้งค่าระบบต่อสู้ให้หยุดเกมชั่วคราวในจังหวะของเหตุการณ์ในช่วงจบรอบแต่ละรอบได้
ระบบเลือกฝ่ายของเกมจะคอยบันทึกการกระทำและคำพูดของผู้เล่น ไม่ว่าจะเป็นคำพูดทั่วไปหรือการเลือกการดำเนินเรื่องในเหตุการณ์สำคัญเพื่อที่จะตัดสินว่าตัวละครของผู้เล่นจะฝักใฝ่ด้านมืดหรือด้านสว่างของพลัง ความมีน้ำใจและเอื้อเฟื้อเผื่อแผ่จะนำไปสู่ด้านสว่าง ในขณะที่ความเห็นแก่ตัวและความรุนแรงจะนำไปสู่ด้านมืด ซึ่งจะทำให้ตัวละครของผู้เล่นมีลักษณะภายนอกเปลี่ยนไปด้วย ได้แก่ดวงตากลายเป็นสีเหลืองและผิวสีซีด
ปฏิสัมพันธ์ต่อตัวละครอื่นที่ไม่ใช่ผู้ต่อสู้จะขึ้นอยู่กับการเลือกคำพูดเป็นสำคัญ หลังจากตัวละครพูดจบผู้เล่นสามารถเลือกคำพูดที่ตัวละครของผู้เล่นจะพูดได้จากรายการที่มีให้เลือก รายการคำพูดจะแตกต่างออกไปขึ้นอยู่กับเพศและทักษะติดตัวของตัวละครของผู้เล่น
เนื้อเรื่อง

เนื่องจากเกมนี้เป็นเกมที่ผู้เล่นสามารถเลือกทาง เลือกได้หลายทางมาก เนื้อเรื่องเรื่องต่อไปนี้จะถือว่าผู้เล่นเลือกเพศเป็นชาย และเลือกหนทางด้านสว่างทั้งหมด โดยเลือกลำดับการเดินทางไปเอาสตาร์แม็ปบนดาวแดนทูอีน ทาทูอีน คาชี้ก มาณาน และคอร์ริบาน ตามลำดับ
เนื้อเรื่อง > บทเปิดเรื่อง

สี่พันปีก่อนจักรวรรดิกาแลกติกเรืองอำนาจ สาธารณรัฐตกอยู่ในภาวะสุ่มเสี่ยงต่อการล่มสลาย ดาร์ธ มาลัก ผู้เป็นศิษย์คนสุดท้ายที่เหลือรอดของลอร์ดมืดแห่งซิธ เรวาน ได้นำกองยานรบแห่งซิธอันแข็งแกร่งไร้เทียมทานเข้าโจมตีกาแลกซีอันไม่ทันเตรียมตัวรับศึก
ไร้ผู้ใดต่อต้าน ศึกชิงพิภพของมาลักได้ทำให้นิกายเจไดแตกจนพร้อมพ่าย ด้วยอัศวินมากมายได้ล้มตายในการศึก และบางส่วนยังแปรเข้าสวามิภักดิ์ต่อนายใหม่ผู้เป็นซิธ
บนท้องฟ้าเหนือดาวเคราะห์ดินแดนรอบนอก ทาริส กองยานรบเจไดได้เข้าปะทะกับกองทัพของดาร์ธ มาลัก ในความพยายามอันแทบสิ้นหวังที่จะหยุดยั้งซิธไม่ให้ครองกาแลกซี...
เนื้อเรื่อง > ลี้ภัยที่แดนทูอีน

บาสติลาสังเกตเห็นว่าผู้เล่นนั้นมีผลังสถิตแรงมากจึงพาไปยังเขตแดนเจได (Jedi Enclave) บนแดนทูอีนเผื่อว่าเหล่าอาจารย์เจไดจะรับฝึกผู้เล่นให้เป็นเจได ซึ่งพวกเขาก็ยอมรับ หลังจากที่ผู้เล่นได้ต่อสู้กับจูฮานี (Juhani) ศิษย์เจไดที่ถูกล่อลวงโดยด้านมืดของพลัง จนปราบเธอลงและนำเธอกลับมายังด้านสว่างได้ เหล่าอาจารย์เจไดก็ฝึกผู้เล่นจนผ่านการทดสอบและได้เป็นพาดาวันเจไดเต็มตัว ผู้เล่นออกสำรวจแดนทูอีนและพบวิหารแห่งหนึ่ง (ถูกสร้างโดยจักรวรรดินิรันดร์ (Infinite Empire)) ซึ่งผู้เล่นจะพบว่าที่แห่งนี้เป็นที่ที่ชักนำเรวานและมาลักเข้าสู่ด้านมืด นอกจากนั้นแล้วในวิหารนี้ยังมีหุ่นดรอยด์อยู่ตัวหนึ่งซึ่งกำหนดให้ผู้เล่นต้องผ่านการทดสอบสองอย่างถึงจะผ่านเข้าไปในส่วนในของวิหารได้ ผู้เล่นผ่านการทดสอบทั้งสองและได้รับอนุญาตให้ผ่านเข้าไปในส่วนในของวิหาร ซึ่งเป็นห้องห้องหนึ่งที่มีแผนที่ดารา (Star Map) ที่ไม่สมบูรณ์ ซึ่งหากแผนที่นั้นสมบูรณ์ มันจะบอกถึงที่ตั้งของเตาหลอมดารา (Star Forge) แห่งวัฒนธรรมราคาทาน (Rakatan) สภาตัดสินใจส่งผู้เล่นไปทำภารกิจออกตามหาเตาหลอมร่วมกับบาสติลา จูฮานี และสหายอื่น
เนื้อเรื่อง > แผนที่ดาราที่สอง: ทาทูอีน

ผู้เล่นและสหายเดิน ทางไปยังทาทูอีน และออกสำรวจเมืองแองเคอร์เฮด (Anchorhead) จนได้รับงานจากบริษัทซ์เซอร์กา (Czerka) ให้ช่วยกำจัดเหล่ามนุษย์ทราย (Tusken Raiders) ที่คอยโจมตีคนงานเหมืองและนักล่าคนอื่นๆ ในพื้นที่ อย่างไรก็ดี ดูรอส (Duros) ได้บอกผู้เล่นว่าอาจมีหนทางยุติปัญหานี้ได้โดยสันติ
ด้วยความช่วย เหลือของอดีตหุ่นยนต์นักฆ่า เอชเคโฟร์ตี้เซเว่น (HK-47) ที่ซื้อมาจากเจ้าของร้านหุ่นดรอยด์ ยูกา ลากา (Yuka Laka) ผู้เล่นก็สามารถสนทนากับเผ่ามนุษย์ทรายในในเขตแดนของมนุษย์ทรายที่อยู่ใกล้ๆ และเจรจาหนหนทางยุติการโจมตีพนักงานของบริษัทซ์เซอร์กาด้วยการหาเครื่องสร้างความชื้น (Moisture vaporator) หัวหน้าเผ่าได้มอบไม้กาฟฟี (Gaffi stick) ให้แก่ผู้เล่นเป็นเครื่องรางนำโชค พร้อมทั้งแผนที่ที่นำผู้เล่นไปยังถ้ำที่ซ่อนแผนที่ดาราไว้โดยมีมังกรเครยท์ตัวหนึ่งเฝ้าอยู่ ผู้เล่นสามารถฆ่ามังกรเครยท์ตัวนี้ไปได้ด้วยการร่วมมือกับโคมาด ฟอร์ตูนา (Komad Fortuna) หลังจากนั้นจึงเข้าไปในถ้ำและรับเอาแผนที่ดารามา (ถ้าได้เจอกับแม่ของบาสติลามาก่อน จะเจอกับโฮโลครอนของนางด้วย) เมื่อออกมาจากถ้ำผู้เล่นก็เจอกับคาโล นอร์ด ซึ่งประกาศว่าจะฆ่าผู้เล่นโดยไม่ต้องรอคำสั่งจากมาลัก ผู้เล่นและเพื่อนปราบคาโลลงได้โดยง่าย